བར་ལམ་སྐད་ཆ་ཐེངས་ཁ་ཤས་བྱུང་ཚར་བ་རེད།ཡིན་ནའང་དེ་རིང་ང་ཚོ་མང་ཙམ་འཛོམས་པའི་སར་བསྐྱར་ཟློས་ཡང་ཟློས་ཤིག་བྱས་ན།སྔོན་མ་ང་ཚོ་མིའི་ལུང་པར་སླེབས་འཕྲལ་དུ་སྐད་དང།འགྲོ་སྟངས་མ་ཤེས་པའི་སྐབས་ལ་ལག་ཐོགས་ཤོས་སྐད་ཡིག་མ་ཤེས་པ་དེའི་ཐོག་ནས་ཆགས་ཏེ་སྐབས་དེར་སྐད་ཡིག་སློབ་སྦྱོང་བྱེད་རྒྱུས་མཚོན་པས་ཕྱིའི་གནས་ཚུལ་ཤེས་པའི་དོན་ལ་དམིགས་བསལ་གྱིས་ཤུགས་བརྒྱབ་ནས་འབད་བརྩོན་བྱས་པ་རེད།ད་ཆ་ལོ་གང་འཚམ་ཕྱིན་པའི་སྐབས་ལ་ཕྲུ་གུ་འཚར་ལོངས་བྱུང་བ་ཚོས་བོད་ཡིག་ལེགས་པ་ཤེས་ཀྱི་ཡོད་དམ།ཨིན་ཇི་ལེགས་པ་ཤེས་ཀྱི་ཡོད་ཅེས་ལབ་ན།ཨིན་ཇི་ལེགས་པ་ཤེས་པའི་བཟོ་འདྲ་ཞིག་དང༌།ནང་པའི་ཆོས་ཀྱི་གོ་དོན་བོད་ཡིག་གི་ཐོག་ནས་རྟོགས་མ་ཐུབ་པར་ཨིན་ཇིའི་ནང་ནང་པའི་ཆོས་ཀྱི་འགྲེལ་བཤད་ཐེབས་ཆག་ཅིག་ལས་མེད་ཀྱང་དེ་ལ་བརྟེན་ནས་ནང་པའི་ཆོས་ཤེས་ཐབས་བྱེད་དགོས་པ་དེ་འདྲའི་གནས་ཚུལ་ཞིག་ཆགས་ཡོང་གྲབས་བྱེད་ཀྱི་འདུག